Scandal în localitatea Pirita din municipiul Baia Mare! Doi poliţisti au fost bătuți, iar o maşină de Poliție a fost distrusă cu bâtele, de romii din zonă, care ieşiseră la furat de fier vechi.



Un echipaj de jandarmi s-a deplasat de urgenţă la faţa locului, pentru a identifica suspecţii care încercau să fugă. Oamenii legii au ajuns la spital pentru mai multe investigaţii, scrie Emaramureș.ro.



Doi politiști au ajuns la Spitalul Județean de Urgență Baia Mare, după ce au fost atacaţi într-un cartier de la marginea municipiului Baia Mare.



Romii, care erau la furat de fier vechi au năvălit cu bâtele peste poliţiştii chemaţi să oprească furtul. Oamenii legii s-au apărat folosindu-se de spray-uri lacrimogene.



La faţa locului au sosit forţele de intervenţie specială, dar şi un echipaj al jandarmeriei.



Deşi agresorii s-au ascuns, doi dintre aceştia au fost găsiţi și duşi la audieri de oamenii legi.



Procurorii de la Parchetul de pe lângă Judecatoria Baia Mare continuă cercetările în acest caz.

